CELEX: 62019TN0709
Language: bg
Date: 2019-10-21 00:00:00
Title: Дело T-709/19: Жалба, подадена на 21 октомври 2019 г. — GW/Сметна палата

9.12.2019   
            
            
               BG
            
            
               Официален вестник на Европейския съюз
            
            
               C 413/63
            
         
      Жалба, подадена на 21 октомври 2019 г. — GW/Сметна палата
      (Дело T-709/19)
      (2019/C 413/76)
      Език на производството: френски
      
         Страни
      
      
         Жалбоподател: GW (представители: J.-N. Louis, адвокат)
      
         Ответник: Европейска сметна палата
      
         Искания
      
      Жалбоподателят моли Общия съд:
      
                  —
               
               
                  да отмени решението от 22 май 2019 г. на Европейската сметна палата, с което е отхвърлено искането за сезиране на комисията по инвалидност, за да установи промяната в здравословното му състояние и да определи условията за медицинските прегледи след инвалидността,
               
            
                  —
               
               
                  да осъди Сметната палата да заплати съдебните разноски.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първо основание: нарушение на член 15 от приложение VIII към Правилника за длъжностните лица на Европейския съюз, тъй като този член предвижда само възможност, но не е задължение за институцията да прави периодично преглед на здравословното състояние на длъжностно лице, което получава обезщетение за инвалидност, за да се увери, че лицето продължава да отговаря на изискванията за получаване на това обезщетение.
               
            
                  2.
               
               
                  Второ основание: нарушение на заключение № 273/15 от 25 февруари 2016 г. на колегиума на административните ръководители относно медицинските прегледи след инвалидност, тъй то предвижда, че лекарят на институцията може по изключение да приеме доклад, изготвен от лекуващия лекар или да спре прегледа, ако естеството на условието, довело до инвалидността, не обосновава преглед за оценяване на възможността за връщане на работа.
               
            
                  3.
               
               
                  Трето основание: нарушение на задължението за полагане на грижа. В това отношение жалбоподателят поддържа, че институцията е била длъжна да вземе предвид становищата на лекуващия лекар и на медицинското лице от 23 и 24 август 2017 г., на психолога от 26 септември 2019 г. и на лекуващия лекар от 11 октомври 2019 г.